
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός τρόπου πρόσληψης ειδικού επιστημονικού προσωπικού 

από τους Ο.Τ.Α.'. 1 

Πιστοποίηση και πληρωμής υπερσυμβατικών εργασιών Συγκοινω¬ 
νιακών, Υδραυλικών και Κτιρίακών Έργων. 2 

Έγκριση του ειδικού Κανονισμού Λιμένα Ρόδου αριθ, 42 . 3 

Έγκριση του ειδικού Κανονισμού Λιμένα Αιδηψού αριθ, 16 ... . 4 
Τροποποίηση απόφασης «περί ορισμού μελών της Διοικητικής Επι¬ 
τροπής Στρατιωτικών Επιτάξεων Ν. Ευρυτανίας. 5 

Υπαγωγή του προσωπικού του Πνευματικού και Πολιτιστικού Κέ¬ 
ντρου Δήμου Πειραιά. 6 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 000 " ~~ (1) 

Καθορισμός τρόπου πρόσληψης ειδικού επιστημονικού προσωπικού από 
τους Ο.Τ.Α. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ & ΕΣΩΤΕΡΙΚΩΝ 

Έχοντας υπόψη: 

Τις διατάξεις της παρ. 3 του άρθρου 9 του Π.Δ. 410/88 «Κωδικο¬ 
ποίηση σε ενιαίο κείμενο των διατάξεων της κείμενης νομοθεσίας, που 
αφορούν το προσωπικό με σχέση εργασίας ιδιωτικού δικαίου του Δημο¬ 
σίου, των Οργανισμών Τοπικής Αυτοδιοίκησης και των λοιπών Νομι¬ 
κών Προσώπων Δημοσίου Δικαίου», αποφασίζουμε: 

Η πρόσληψη ειδικού επιστημονικού προσωπικού με σύμβαση εργα¬ 
σίας ιδιωτικού δικαίου, αορίστου ή ορισμένου χρόνου από τους οργανι¬ 
σμούς τοπικής αυτοδιοίκησης, τα δημοτικά και κοινοτικά ιδρύματα, τα 
νομικά πρόσωπα και τους συνδέσμους δήμων ή κοινοτήτων σε αντίστοι¬ 
χες οργανικές θέσεις που ειδικά προβλέπονται από τις οικείες διατάξεις 
σύμφωνα με το άρθρο 259 του Ν. 1188/81, να γίνεται με επιλογή. 

Η απόφαση αυτή να δημοσιευθεί στην Εφημερίδα της Κυβέρνη¬ 
σης. 

Αθήνα, 31 Ιανουάριου 1990 


ΟΙ ΥΠΟΥΡΓΟΙ 


ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Ν. ΘΕΜΕΛΗΣ 


Θ. ΚΑΤΡΙΒΑΝΟΣ 


Πιστοποίηση και πληρωμής υπερσυμβατικών εργασιών Συγκοινωνια¬ 
κών, Υδραυλικών και Κτιρίακών Έργων. 

Ο ΥΠΟΥΡΓΟΣ 

ΠΕΡ/ΝΤΟΣ ΧΩΡ/ΞΙΑΣ & ΔΗΜΟΣΙΩΝ ΕΡΓΩΝ 

Σύμφωνα με τις διατάξεις: 

1. Του Ν. 1558/85 «Κυβέρνηση και Κυβερνητικά Όργανα» (ΦΕΚ 


137/Α/26.7.85). 

2. Του αρ. 910/77 «περί Οργανισμού του ΥΠΔΕ». 

3. Του Ν. 1418/84 «Δημόσια έργα και ρυθμίσεις συναφών θεμά¬ 
των» όπως ισχύει. 

4. Του Ν.Δ. 1266/72 και του Π.Δ. 475/76 και ειδικώτερα τις δια¬ 
τάξεις της παρ. 5 του άρθρου 50. 

5. Του Ν.Δ. 1125/49 «περί τρόπου εκτελέσεως των έργων Ανασυ- 
γκροτήσεως», του Β.Δ. 120/60 και της Υπουργικής Απόφασης Α 
68809/63 (ΦΕΚ 438/Β/63). 

6. Του Π.Δ. 39/83 «Μεταβίβαση αρμοδιοτήτων του Υπουργού Δ.Ε. 
στις περ/κές Υπηρεσίες» (ΦΕΚ 23/Α/16.2.83). 

Αφού λάβαμε υπόψη: 

1. Την υπάρχουσα ανάγκη για την απρόσκοπτη προώθηση των εκτε- 
λουμένων έργων και την αρ. ΒΓΔ/02/172/25.11.79 (Β40) εγκύκλιο 
του Υπουργείου μας, αποφασίζουμε: 

Εγκρίνουμε τις πιστοποιήσεις που γίνονται για τις εργολαβίες που 
διέπονται από τις διατάξεις του Ν.Δ. 1266/72 και του Ν.Δ. 475/76 
των έργων Συγκοινωνιακών - Υδραυλικών - Κτιρίακών και που εκτε- 
λούνται από πιστώσεις κάθε προέλευσης (Δημ'. Επενδύσεων, Κρατικού 
Προϋπολογισμού, ΤΕΟ, Νομαρχιακών Ταμείων, Λιμενικών Ταμείων 
κ.λπ.) αρμοδιότητας ΥΠΕΧΩΔΕ (τέως ΥΠΔΕ) και μέσα όμως στη συ¬ 
νολική και εγκεκριμένη (με Σ.Π. ή με ιδιαίτερη απόφαση προέγκρισης) 
πίστωση για κάθε εργολαβία να περιλαμβάνονται σύμφωνα με το άρθρο 
50 παρ. 5 του Π.Δ. 475/76, εκτελεσθείσες εργασίες υπερσυμβατικών 
ποσοτήτων καθώς επίσης και εργασίες για τις οποίες συντάχθηκαν τι¬ 
μές μονάδος νέων εργασιών, εφόσον συντρέχουν και οι προϋποθέσεις και 
οι όροι της εγκυκλίου Β40/25.11.79 του ΥΠΕΧΩΔΕ (τ.ΥΠΔΕ) και 
κυρίως εφόσον η εκτέλεση των υπερσυμβατικών αυτών εργασιών έχει 
προεγκριθεί αρμόδια. 

Για την πιστοποίηση των ανωτέρω εργασιών που θα πληρώνονται με 
ποσοστό τιμών μονάδος ογδόντα πέντε στα εκατό (85%) απαραίτητη 
προϋπόθεση είναι να έχουν υποβληθεί αρμόδια (στις Υπηρεσίες που θα 
εκδόσουν την εγκριτική απόφαση) για έγκριση, οι σχετικοί Σ.Π. και τα 
πρωτόκολλα κανονισμού τιμών μονάδος των εργασιών (ΠΚΤΜΝΕ). 

Η πιστοποίηση εργασιών που πληρώνονται με ποσοστό τιμών μονά¬ 
δος 85% δεν ισχύει προκειμένου για Σ.Π. και ΠΚΤΜΝΕ που συντάσσο- 
νται μετά τη λήξη της συνολικής προθεσμίας και την περαίωση των ερ¬ 
γασιών, των εργολαβιών, εφόσον δεν έχει υποβληθεί, ελεχθεί και θεω¬ 
ρηθεί τελική επιμέτρηση για την παραλαβή του έργου. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 30 Ιανουάριου 1990 

Ο ΥΠΟΥΡΓΟΣ 

Κ. ΛΙΑΣΚΑΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 3131/11/90 (3) 

Έγκριση του ειδικού Κανονισμού Λιμένα Ρόδου αριθ. 42. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με: 

1. Τις διατάξεις του αρ. 156 του Ν.Δ. 187/73 «περί Κώδικα Δημο¬ 
σίου Ναυτικού Δικαίου». 

2. Το έγγραφο της Νομάρχη Δωδεκάνησου αριθ. 20355/ 
29.11.1989/22.11.89. 

3. Το σχέδιο του Ειδικού Κανονισμού του Λιμένα Ρόδου που μας 
υποβλήθηκε με την αναφορά της Λιμενικής Αρχής Ρόδου αριθμ. 3112/ 
13/89 και με τις διατάξεις του ρυθμίζοντα θέματα, που αφορούν την εύ¬ 
ρυθμη λειτουργία του'λιμέυος, αποφασίζουμε: 

Άρθρο Μόνο 

α) Εγκρίνουμε τον παρακάτω Ειδικό Κανονισμό του Λιμένα Ρόδου 
αριθμ. 42. 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΡΟΔΟΥ ΑΡΙΘ. 42 

«Περί αδειών διακυβέρνησης ιδιωτικών Τουριστικών Πλοίων». 

Ο ΛΙΜΕΝΑΡΧΗΣ ΡΟΔΟΥ 
Έχοντας υπόψη: 

α. Τις διατάξεις του δια του από 9, Ιουνίου 1948 κωδικοποιηθέντος 
Νόμου 499/1947 «περί πειθαρχικής εξουσίας των Προϊσταμένων Λι¬ 
μενικών Αρχών» (ΦΕΚ 162Α) συνδυαζόμενες με τα άρθρα 141-157 
του Ν.Δ. 187/73 με το οποίο κυρώθηκε ο Κώδικας Ναυτικού Δικαίου 
(ΦΕΚ 261 Α/73). 

β. Τις διατάξεις του Ν.Δ. 444/70 «περί αρμοδιοτήτων ΛΣ και σχέ¬ 
σεων προς τας αρμοδιότητας των Σωμάτων Ασφαλείας» (ΦΕΚ 39 Α/ 
16.2.70) αποφασίζουμε: 

Άρθρο 1 
Όρια ισχύος 

Ο Ειδικός Κανονισμός Λιμένα στη χερσαία και θαλάσσια ζώνη του, 
τους λιμένες, τους όρμους και τη θαλάσσια έκταση της περιοχής δικαιο¬ 
δοσίας της Λιμενικής Αρχής και των υφισταμένων των Λιμενικών 
Σταθμών και Υπαλλήλων Λιμένα όπως αυτή καθορίζεται από τις κείμε¬ 
νες διατάξεις. 

Άρθρο 2 

1. Για την εφαρμογή των διατάξεων του παρόντος Κανονισμού οι 
ακόλουθοι όροι έχουν την έναντι αυτών προσδιοριζόμενη έννοια: 

α. «Ιδιωτικό Τουριστικό Πλοίο». 

Κάθε μηχανοκίνητο ή ιστιοφόρο σκάφος με ή χωρίς θαλάμους ενδιαί¬ 
τησης, που από τη γενική κατασκευή του έχει τη δυνατότητα να χρησι¬ 
μοποιείται αποκλειστικά και μόνο για την εκτέλεση ταξιδίων θαλάσσιας 
αναψυχής περιήγησης και ερασιτεχνικής αλιείας, χωρίς την καταβολή 
ναύλου από τους επιβαίνοντες και το οποίο σύμφωνα με την ισχύουαα 
νομοθεσία, εφοδιάζεται με Πρωτόκολλο Γενικής Επιθεώρησης 
(Π.Γ.Ε.). 

β. «Σχολεία Κυβερνητικών Ιδιωτικών Τουριστικών Πλοίων». 

Σχολεία που λειτουργούν σε αναγνωρισμένους, σύμφωνα με τις ισχύ- 
ουσες διατάξεις, Ναυτικούς Ομίλους και Ναυταθλητικά Σωματεία για 
εκμάθηση των ελάχιστων αναγκαίων γνώσεων στους υποψηφίους για 
απόκτηση άδειας Κυβερνήτη Ιδιωτικού Τουριστικού Πλοίου. 

Άρθρο 3 

Για την ασφάλεια της Ναυσιπλοΐας, την αποτροπή δημιουργίας ναυ¬ 
τιλιακών κινδύνων και την προστασία της ανθρώπινης ζωής στη θά¬ 
λασσα, από την έναρξη της ισχύος του παρόντος Κανονισμού, η διακυ¬ 
βέρνηση των «Ιδιωτικών Τουριστικών Πλοίων» επιτρέπεται μόνο σε 
άτομα που έχουν «ΑΔΕΙΑ ΚΥΒΕΡΝΗΤΗ ΙΔΙΩΤΙΚΟΥ ΤΟΥΡΙΣΤΙ¬ 
ΚΟΥ ΠΛΟΙΟΥ». 

Άρθρο 4 

Προϋποθέσεις και προσόντα για την απόκτηση άδειας 
Κυβερνήτη Ιδιωτικού Τουριστικού Πλοίου 

1. Για την απόκτηση της εν άρθρω 3 του παρόντος Κανονισμού 
άδειας Κυβερνήτη Ιδιωτικού Τουριστικού Πλοίου ο ενδιαφερόμενος 


πρέπει: 

α) Να έχει συμπληρώσει το δέκατο όγδοο (18) έτος της ηλικίας του 
και να μην έχει υπερβεί το εξηκοστό (60) έτος. 

β) Να μην τελεί υπό στέρηση των πολιτικών του δικαιωμάτων. 

γ) Να μην έχει καταδικασθεί για κακούργημα, ή σε φυλάκιση άνω 
του εξαμήνου καθ’ υποτροπήν ή μείζονα του εξαμήνου επί λαθρεμπορία, 
κατασκοπία, λαθρεμπορία ή χρήσει ναρκωτικών, αλιεία με εκρηκτικές 
ύλες, παράβαση του νόμου περί προστασίας του Εθνικού νομίσματος. 
Προκειμένου για ναυτικούς να μην έχουν στερηθεί οριστικά το δικαίωμα 
της άσκησης του ναυτικού επαγγέλματος. 

δ) Να είναι σωματικώς και πνευματικώς υγιής και ικανός σύμφωνα 
με τις διατάξεις που ισχύουν για απόκτηση πτυχίου Κυβερνήτη τρίτης 
(Γ) τάξεως. 

ε) Να γνωρίζει καλά κολύμβηση. 

στ) Να φοιτήσει σε σχολείο Κυβερνητών Ιδιωτικών Τουριστικών 
Πλοίων για εκμάθηση των ελάχιστων αναγκαίων γνώσεων που ορίζο¬ 
νται στο άρθρο 7 του Κανονισμού αυτού και να επιτύχει σε εξετάσεις 
σύμφωνα με τα οριζόμενα στα επόμενα άρθρα. 

2. Η ηλικία αποδεικνύεται από το δελτίο αστυνομικής ταυτότητας 
και η γνώση της καλής κολύμβησης βεβαιώνεαι από το Διευθυντή του 
Ναυταθλητικού Ομίλου ή Σωματείου ή με υπεύθυνη δήλωση του υπο¬ 
ψηφίου. 

Άρθρο 5 

Σχολεία Κυβερνητών 

1. Η ίδρυση και λειτουργία «Σχολείων για εκπαίδευση υποψήφιων 
προς απόκτηση «άδειας Κυβερνήτη Ιδιωτικών Τουριστικών Πλοίων» 
επιτρέπεται μόνο σε αναγνωρισμένους (σύμφωνα με τις ισχύουσες κάθε 
φορά διατάξεις) Ναυτικούς Ομίλους ή Ναυταθλητικά Σωματεία, εφόσον 
εκτός από τις προβλεπόμενες από άλλες διατάξεις άδειες, έχουν εφοδια- 
σθεί και με ειδική άδεια της Λιμενικής Αρχής. 

2. Για την απόκτηση της άδειας της προηγούμενης παραγράφου το 
ενδιαφερόμενο Σωματείο ή Όμιλος οφείλει να υποβάλει στη Λιμενική 
Αρχή αίτηση στην οποία θα αναφέρεται η πλήρης ονομασία της σχολής 
και θα επισυνάπτονται τα ακόλουθα δικαιολογητικά: 

α. Καταστατικό του Ν. Ομίλου ή Ναυτ. Σωματείου με αντίγραφο 
ΦΕΚ. 

β. Κανονισμός λειτουργίας σχολής. 

γ. Ονομαστική κατάσταση η οποία θα περιλαμβάνει τα ονόματα του 
Δ/ντού της Σχολής και του εκπαιδευτικού προσωπικού. 

δ. Επικυρωμένα φωτοαντίγραφα των διπλωμάτων του εκπαιδευτι¬ 
κού προσωπικού του Σχολείου καθώς επίσης απόσπασμα του ποινικού 
μητρώου και πιστοποιητικά Εισαγγελικής Αρχής ότι κανείς από τους 
αναφερόμενους στο προηγούμενο εδάφιο (γ) δεν διώκεται ως φυγόποι¬ 
νος ή φυγόδικος. 

ε. Γνωμάτευση της οικείας Υγειονομικής Επιτροπής, ότι πληρούνται 
οι όροι των εκάστοτε ισχυουσών υγειονομικών διατάξεων. 

3. Η Λιμενική Αρχή χορηγεί την αιτουμένη από τον Ν. Όμιλο ή Σω¬ 
ματείο άδεια αφού προηγουμένως διαπιστώσει την ύπαρξη: 

α. Κτιριακής εγκατάστασης πλησίον της παραλίας στην περιοχή που 
έχει έδρα η Σχολή, η οποία να αποτελείται από μία, τουλάχιστον, αί¬ 
θουσα διδασκαλίας, ένα γραφείο Διεύθυνσης μία αίθουσα αναμονής, μία 
αποθήκη υλικού και να είναι εξοπλισμένη με υλικό Α’ Βοηθειών και τη¬ 
λεφωνική εγκατάσταση. 

β. Μηχανοκινήτου σκάφους, πάνω από 6 μ. ολικού μήκους, το οποίο 
να είναι εφοδιασμένο με ΠΓΕ και κατάλληλο για τη μεταφορά και εκ¬ 
παίδευση τουλάχιστον 15 ατόμων. 

Το προαναφερόμενο σκάφος θα πρέπει να φέρει στις δύο πλευρές του 
με ευδιάκριτα γράμματα στην Ελληνική και Αγγλική γλώσσα την έν¬ 
δειξη ΕΚΠΑΙΔΕΥΤΙΚΟ - ΤΚΑΙΝΙΝΟ 5ΗΙΡ. 

γ.. Εξοπλισμού που προβλέπεται από τις ισχύουσες διατάξεις ναυτι¬ 
κής ασφάλειας και προστασίας του θαλάσσιου περιβάλλοντος για τις 
αντίστοιχες κατηγορίες πλοίων και σκαφών με τα οποία διενεργείται η 
εκπαίδευση. 

Άρθρο 6 

Όροι - Προϋποθέσεις και διαδικασία 
λειτουργίας των Σχολείων 

1. Με μέριμνα του Διευθυντού κάθε Σχολείου τηρούνται τα ακόλουθα 
έγγραφα: 

α. «Ημερολόγιο εκπαίδευσης και συμβάντων» στο οποίο αναγράφο- 

νται τα αφορώντα την εκπαίδευση, ο αριθμός των μαθητών για την κάθε 
σχολική περίοδο, οι ώρες διδασκαλίας και η διδακτέα ύλη, περιοχές 
πρακτικής εκπαίδευσης, διδάσκοντες καθηγητές καθώς και τυχόν συμ¬ 
βάντα ή ατυχήματα. Το ημερολόγιο θεωρείται και αριθμείται από τη 
Λιμενική Αρχή, επιδεικνύεται δε σε κάθε έλεγχο αυτής σημειώνοντας 
τις παρατηρήσεις της. 

β. «Ειδική καρτέλλα» για κάθε μαθητή με πλήρη στοιχεία διεύθυνσης 
κατοικίας, πορείας της εκπαίδευσης, παρουσιών κατά μάθημα και συνο¬ 
λικά, ώστε να τηρείται πλήρες αρχείο των εκπαιδευθέντων από κάθε 
Σχολείο. 

2. Η Λιμ. Αρχή προβαίνει σε τακτική ετήσια επιθεώρηση των Σχο¬ 
λείων καθώς και ενδιάμεσες έκτακτες για έλεγχο εφαρμογής των δια¬ 
τάξεων του παρόντος Κανονισμού και τήρησης των υποχρεώσεων που 
αναφέρονται σ’ αυτόν. Σε περίπτωση που διαπιστωθούν ελλείψεις ή αντι- 
κανονικότητες εκτός από τις προβλεπόμενες από το άρθρο 17 ποινές δύ- 
ναται να αφαιρεθεί η χορηγηθείσα άδεια με αιτιολογημένη απόφαση του 
Λιμενάρχη για μια σχολική περίοδο ή οριστικά με απόφαση του ΥΕΝ 
ύστερα από εισήγηση του Λιμενάρχη, ανάλογα με τη σοβαρότητα των 
παραβάσεων. 

3. Ο Διευθυντής του «Σχολείου είναι αλληλέγγυα υπεύθυνος με το νό¬ 
μιμο εκπρόσωπο του Ναυτικού Ομίλου ή Ναυτοθλητικού Σωματείου 
για την ακριβή τήρηση των διατάξεων του παρόντος Κανονισμού, ανα¬ 
φορικά με τη λειτουργία των Σχολείων. 

Άρθρο 7 

Αναγκαίες γνώσεις και ώρες εκπαίδευσης υποψηφίων 

1. Παρατίθενται κατωτέρω οι ελάχιστες αναγκαίες γνώσεις και οι 
ώρες εκπαίδευσης και εξέτασης των υποψηφίων εκπαιδεύονται και εξε¬ 
τάζονται οι υποψήφιοι για την απόκτηση της άδειας Κυβερνήτη Ιδιωτι¬ 
κού Τουριστικού Πλοίου. 


Ώρες 

Απαιτήσεις γνώσεων εκπαίδευσης 


1. Περιγραφή του σκάφους και του εξοπλισμού του. 

Ευστάθεια του πλοίου - φόρτωση και κατανομή 
βαρών. 10 

2. Αγκυροβόλιο και πρόσδεση του σκάφους. Χειρι¬ 
σμοί στο λιμάνι. 10 

3. Καιρός και θάλασσα - Κλίμακα μποφώρ. Ανα¬ 

στολή απόπλου λόγω δυσμενών καιρικών συνθη¬ 
κών. Χειρισμοί σκάφους με δυσμενείς συνθήκες. 5 

4. Ιστία και ιστοπλοΐα. 10 

5. Βασικές γνώσεις του ΔΚΑΣ και του διεθνή κώ¬ 
δικα σημάτων. 10 

6. Ατυχήματα στα πλοία (διαρροή - κατάκλιση, 

προσάραξη, ανατροπή και τρόποι ενεργειών). 5 

7. Ναυτικός χάρτης - αναγνώριση βασικών συμβό¬ 
λων και σημάτων, χάραξη πορειών. 5 

8. Εύρεση στίγματος εξ αναμετρήσεως, καθώς και 

στίγματος ενόψη ενός ή και περισσοτέρων ση¬ 
μείων, χρήση ισοβαθών (βυθόμετρο και ραντάρ). 10 

9. Φάροι και φανοί. 9 

10. Η σωστή χρήση του ραδιοτηλεφώνου. Σήματα 

ασφαλείας και κινδύνου. 5 

11. Σωστικά και πυροσβεστικά μέσα του πλοίου και 

τρόποι χειρισμού τους. 10 

12. Υποχρεώσεις Κυβερνήτη - για τον απόπλου,'κα- 

τάπλου, Λιμενικές Αρχές, Κανονισμοί λιμένα - 
Κυρώσεις. 3 

13. Βασικές γνώσεις μηχανών. 10 

2. Οι υποψήφιοι επίσης εκπαιδεύονται και εξετάζονται επί καταλλή¬ 
λου σκάφους στην πρακτική διακυβέρνησης, πηδαλιούχησης, χρήσης 
των σωστικών και πυροσβεστικών μέσων, χρήση των ναυτιλιακών ορ¬ 
γάνων (πυξίδα και διόρθωση σφάλματος αυτής, διόπτρα), χειρισμούς 
παραβολής και σε στοιχειώδεις γνώσεις ναυτικής τέχνης και ιστιο¬ 
πλοΐας. 


Άρθρο 8 

Γενικά περί εξετάσεων 

1. Οι περατώσαντες τα Σχολεία υποβάλλονται κατά το τελευταίο δε¬ 
καήμερο των μηνών Ιανουάριου - Μαρτίου - Μαΐου - Ιουλίου - Σεπτεμ¬ 
βρίου και Νοεμβρίου εκάστου έτους σε γραπτή και προφορική - πρα¬ 
κτική εξέταση, στις αναγκαίες γνώσεις που ορίζονται στο άρθρο επτά 
(7) του παρόντος Κανονισμού, ενώπιον Τριμελούς Επιτροπής που ορίζε¬ 
ται με απόφαση του Λιμενάρχη και αποτελείται από αξιωματικό ΑΣ ως 
Πρόεδρο, τον Πλοίαρχο Ε.Ν. του Τ.Κ.Ε.Ε.Π. και καθηγητή του Σχο¬ 
λείου. 

2. Τα δικαιολογητικά για τη συμμετοχή στις εξετάσεις υποβάλλονται 
με μέριμνα του Σχολείου μαζί με αντίγραφο της καρτέλλας του κάθε 
υποψηφίου στη Λιμενική Αρχή και ελέγχονται υπεύθυνα από την προα- 
ναφερόμενη Τριμελή Επιτροπή. 

3. Η γραπτή εξέταση διενεργείται από κοινού για όλους τους υποψη¬ 
φίους σε αίθουσα του Σχολείου κατά την ορισμένη από τη Λιμ. Αρχή 
ημερομηνία και ώρα, χωρίς να επιτρέπεται η είσοδος στην αίθουσα εξε¬ 
τάσεων σε άτομα που δεν έχουν σχέση με τις εξετάσεις. Οι υποψήφιοι 
που επιτυγχάνουν στην γραπτή εξέταση λαμβάνουν μέρος και στην προ¬ 
φορική - πρακτική, στην οποία εάν αποτύχουν επανεξετάζονται σε επό¬ 
μενες περιόδους. 

4. Οι βαθμολογίες που τίθενται από τα μέλη της εξεταστικής επιτρο¬ 
πής τόσο κατά την γραπτή όσο και την προφορική - πρακτική εξέταση 
των υποψηφίων για απόκτηση άδειας Κυβερνήτη Ιδιωτικού Τουριστι¬ 
κού πλοίου, εκφράζονται με ακέραιους αριθμούς από μηδέν (0) έως εί¬ 
κοσι (20). Ως βάση επιτυχίας λαμβάνεται το δώδεκα (12). 

5. Τον τελικό βαθμό επιτυχίας του υποψηφίου αποτελεί ο μέσος όρος 
της υπό των μελών της εξεταστικής Επιτροπής τιθέμενης βαθμολογίας 
στην γραπτή και την προφορική - πρακτική εξέταση. 

6. Μετά το πέρας των εξετάσεων συντάσσεται συγκεντρωτικός πίνα¬ 
κας βαθμολογίας των υποψηφίων που υπογράφεται από τα μέλη της 
εξεταστικής επιτροπής και υποβάλλεται εις διπλούν στον Λιμενάρχη για 
θεώρηση. 

7. Στους επιτυχόντες στις εξετάσεις χορηγείται από την Σχολή στα 
άρθρα 3 και 11 του παρόντος Κανονισμού προβλεπόμενη «άδεια Κυβερ¬ 
νήτη ιδιωτικού τουριστικού πλοίου» η οποία εκτυπώνεται με μέριμνα 
της Σχολής και υπογράφεται από τον Διευθυντή της Σχολής και θεωρεί¬ 
ται από τον Λιμενάρχη. 

8. Η Λιμενική Αρχή τηρεί βιβλίο Μητρώου των εκδιδομένων αδειών 
στο οποίο καταχωρούνται κατ’ αύξοντα αριθμό τα πλήρη στοιχεία ταυ¬ 
τότητας του υποψηφίου καθώς και αρχείο των υποβληθέντων δικαιολο- 
γητικών. 

9. Η χορηγούμενη από την Σχολή άδεια η οποία θεωρείται από τον 
Λιμενάρχη χαρακτηρίζεται με τον αύξοντα αριθμό του βιβλίου Μη¬ 
τρώου της παραγρ. 8 και αριθμό πρωτοκόλλου της Λιμενικής Αρχής. 

Άρθρο 9 

Χορήγηση αδειών άνευ εξετάσεων 

1. Η προβλεπόμενη από το άρθρο 3 άδεια χορηγείται χωρίς να τηρη¬ 
θούν οι διαδικασίες που προβλέπονται από τον παρόντα Κανονισμό 
στους: 

α. Μόνιμους Αξιωματικούς Π.Ν. (μάχιμους και μηχανικούς). 

β. Ανθυπασπιστές και Υπ/κούς Π.Ν. με ειδικότητα αρμενιστή και 
μηχανικού κατόχους αντιστοίχου πτυχίου με ναυτική προϋπηρεσία του¬ 
λάχιστον πέντε έτη. 

γ. Αξιωματικούς ΑΣ 

δ. Ανθ/στές, Υπ/κούς και Λιμενοφύλακες κατόχους πτυχίου σχολής 
καταστρώματος ή μηχανής ΑΣ με προϋπηρεσία σε πλωτά ΑΣ πέντε 
χρόνια. 

ε. Κατόχους διπλώματος Αξιωματικούς καταστρώματος και μηχα¬ 
νής Ε.Ν. 

στ. Κατόχους πτυχίου ναύκληρου και Κυβερνήτη Ε.Ν. 

ζ. Κατόχους πιστοποιητικού ικανότητας για εκτέλεση καθηκόντων 
Αξιωματικού γέφυρας του Π.Δ. 435/78. 

2. Στους δικαιούμενους της παραγράφους 1 του παρόντος άρθρου 
άδειας χορηγείται απευθείας από την Λιμενική Αρχή ο τύπος αδείας του 
άρθρου 12, κατόπιν αιτήσεως με τα προβλεπόμενα δικαιολογητικά του 
άρθρου 4 εκτός της απαιτήσεως του εδαφίου (στ) της παραγρ. (1) αυ¬ 
τού. ■ 

Για τους των εδαφίων (ε), (στ) και (ζ) της παραγρ. (1) του παρόντος 

δικαιούμενους απαιτείται και υποβολή φωτ/γου, επικυρωμένου, του 
αποδεικτικού ναυτικής ικανότητάς τους. 

Άρθρο 10 

Χορήγηση αδειών στους Αλλοδαπούς 

1. Αλλοδαποί, δύνανται να αποκτούν άδεια Κυβερνήτη ιδιωτικού 
τουριστικού πλοίου, εφόσον γνωρίζουν επαρκώς την Ελληνική γλώσσα 
και έχουν τα οριζόμενα υπό του παρόντος Κανονισμού προσόντα και 
προϋποθέσεις. 

2. Αλλοδαποί, υπήκοοι χωρών μελών της Ευρωπαϊκής Κοινότητας, 
αποκτούν την άδεια Κυβερνήτη ιδιωτικού τουριστικού πλοίου, με τους 
όρους και τις προϋποθέσεις που την απαιτούν και οι Έλληνες. 

3. Άδειες που έχουν εκδοθεί ή θεωρηθεί για την εγκυρότητά τους 
από τις Αρχές της αλλοδαπής γίνονται αποδεκτές για την διακυβέρνηση 
ιδιωτικού τουριστικού πλοίου με ξένη σημαία, εφόσον είναι συντεταγμέ¬ 
νες ή μεταφρασμένες και στην αγγλική γλώσσα. 

4. Άδεια Κυβερνήτη ιδιωτικού τουριστικού πλοίου χορηγείται επί¬ 
σης από τις Λιμενικές Αρχές, εάν τους υποβληθεί αντίστοιχη άδεια που 
έχει εκδοθεί από Αρχές ξένων χωρών, μεταφρασμένη στην Ελληνική ή 
την Αγγλική γλώσσα! 

Άρθρο 11 

1. Ο τύπος της εν άρθρω 3 του παρόντος Κανονισμού «άδειας Κυβερ¬ 
νήτη Ιδιωτικού Τουριστικού Πλοίου» καθορίζεται ως κατωτέρω. 

Αυξ. Αρ. Πρωτ. Σχολής .... ΤΙΤλΟΣ ΣΧΟΛΗΣ 

ΘΕΣΗ ΦΩΤ/ΦΙΑΣ 

ΑΔΕΙΑ ΚΥΒΕΡΝΗΤΗ ΙΔΙΩΤΙΚΟΥ ΤΟΥΡΙΣΤΙΚΟΥ ΠΛΟΙΟΥ 
Ειδικός Κανονισμός Λιμένα αριθμ.ΦΕΚ .) 

Στον κάτοχο της παρούσας (ΟΝΟΜΑΤΕΠΩΝΥΜΟ). 

.. ... του (ΟΝΟΜΑ ΠΑΤΡΟΣ) . 

που παρακολούθησε τα μαθήματα της (ΕΠΩΝΥΜΙΑ ΣΧΟΛΗΣ) και 

επέτυχεν στις εξετάσεις που έγιναν την (ΗΜΕΡΟΜΗΝΙΑ) . 

.από την (ΛΙΜΕΝΙΚΗ ΑΡΧΗ) ... 

επιτρέπεται η διακυβέρνηση Ιδιωτικών Τουριστικών Πλοίων. 

Ο Δ/ντής της Σχολής ΘΕΩΡΗΘΗΚΕ 

Αυξ. Αριθμ. Μητρώου .Λιμ. Αρχής .... 

Αριθμ. Πρωτ.Λιμ. Αρχής . 

Εν..τη.19 

Ο ΛΙΜΕΝΑΡΧΗΣ 

Άρθρο 12 

«ΤΥΠΟΣ ΑΔΕΙΩΝ άρθρου 9 του παρόντος» 

«ΑΔΕΙΑ ΚΥΒΕΡΝΗΤΗ ΙΔΙΩΤΙΚΟΥ ΤΟΥΡΙΣΤΙΚΟΥ ΠΛΟΙΟΥ» 

ΕΛΛΗΝΙΚΗ ΔΗΜΟΚΡΑΤΙΑ 
ΥΠΟΥΡΓΕΙΟ ΕΜΠΟΡΙΚΗΣ ΝΑΥΤΙΛΙΑΣ 

Λιμενική Αρχή. 

Αύξοντας Αριθμός Πρωτοκόλλου Λιμ. Αρχής. 

Στον κάτοχο της παρούσας.που πληρεί 

τις προϋποθέσεις του άρθρου (9) παραγρ. (1) εδαφίου. 


(ιδιότητα).., επιτρέπεται η διακυβέρνηση ιδιωτικών 

τουριστικών πλοίων. 

Εν.τη .19.. 

Ο ΛΙΜΕΝΑΡΧΗΣ 


Άρθρο 13 
Γενικές Διατάξεις 

1. Οι Κυβερνήτες - χειριστές οιασδήποτε κατηγορίας σκάφους υπο- 
χρεούνται: 

α) Να κυβερνούν το σκάφος με σύνεση και προσοχή κατά τρόπον μη 
δυνάμενο να θέσει σε κίνδυνο τη ζωή των επιβαινόντων ή των κολυμβη¬ 
τών, να προκαλέσει υλικές ζημιές, να επιφέρει αταξία, ενόχληση ή 
οποιανδήποτε κυκλοφοριακή ανωμαλία σε παραπλέοντα πλοία, τρόμον 
και ανησυχία στους λουόμενους. 


β) Να μην χειρίζονται το σκάφος υπό την επήρεια οινοπνευματωδών 
ποτών. 

γ) Να μην επιβιβάζουν επί του σκάφους μεγαλύτερο αριθμό ατόμων 
από τον προβλεπόμενο από το πιστοποιητικό αξιοπλοΐας του. 

δ) Να φέρουν επάνω στο σκάφος τα ναυτιλιακά έγγραφα, την άδεια 
Κυβερνήτη, καθώς και τα προβλεπόμενα από το πιστοποιητικό αξιο- 
πλοΐας και τις ισχύουσες διατάξεις σωστικά, πυροσβεστικά μέσα, ναυτι¬ 
λιακά εφόδια και υγειονομικό υλικό, τα οποία πρέπει να είναι πρόχειρα 
σε κάθε ζήτηση. 

ε) Να συμμορφώνονται απροφάσιστα προς τις εντολές και οδηγίες 
των Λιμενικών Οργάνων. 

στ) Να εφαρμόζουν τις διατάξεις και οδηγίες, που δίδονται από την 
Λιμ. Αρχή, όσον αφορά την αγκυροβολιά των σκαφών και τις ενδεχόμε¬ 
νες μεθορμίσεις τους. 

ζ) Να μην απομακρύνονται και εκτελούν πλόες μεγαλύτερης έκτασης 
από τους προβλεπόμενους από το πιστοποιητικό αξιοπλοΐας. 

2. Οι ιδιοκτήτες των σκαφών εκτός από τις γενικές υποχρεώσεις τους 
της λεμβολογήσεως ή νηολογήσεως των σκαφών και του εφοδιασμού 
τους με πιστοποιητικό αξιοπλοΐας, θεωρούνται συνυπεύθυνοι με τους 
Κυβερνήτες ή χειριστές για κάθε παράβαση του παρόντος Κανονισμού, 
που γίνεται από τους τελευταίους. 

Άρθρο 14 

1. Σε περίπτωση σύγκρουσης ή ατυχήματος με άλλο σκάφος ή τραυ¬ 
ματισμού λουσμένων ο Κυβερνήτης-χειριστής οφείλει να παραμείνει 
στον τόπο του ατυχήματος, να παράσχει κάθε δυνατή συνδρομή στους 
παθόντες και να δηλώσει το ταχύτερο στην Λιμενική Αρχή το συμβάν. 

Άρθρο 15 

1. Ο χορηγηθείσα «άδεια Κυβερνήτη Ιδιωτικού Τουριστικού Πλοίου» 
μπορεί να αφαιρεθεί με αιτιολογημένη απόφαση του Λιμενάρχη προσω¬ 
ρινά ή οριστικά σύμφωνα με τα οριζόμενα στις επόμενες παραγράφους: 

2. Προσωρινή αφαίρεση της άδειας για χρονικό διάστημα πέντε (5) 
ημερών έως και τριών (3) μηνών, επιβάλλεται σε περιπτώσεις: 

α. Μη επιδείξεως στα Λιμενικά Όργανα εγγράφων σχετικών με την 
κυκλοφορία και αξιοπλοΐα του σκάφους. 

β. Απειλής ή εξύβρισης, λόγω ή έργω, των Λιμενικών Οργάνων 
κατά την άσκηση των καθηκόντων τους. 

γ) Εφόσον ο κάτοχος της αδείας μεταφέρει με το υπό την διακυβέρ¬ 
νησή του σκάφος επιβάτες που καταβάλλουν εισιτήρια ή πραγματοποιεί 
πλόες με ολική ναύλωση του σκάφους του. 

3. Οριστική στέρηση επιβάλλεται υποχρεωτικώς σε περιπτώσεις: 

α) Μη παραμονής του χειριστή - Κυβερνήτη στον τόπο του ατυχήμα¬ 
τος και παροχής κάθε δυνατής βοήθειας στους παθόντες. 

β) Εκλείψεως των προϋποθέσεων οι οποίες πρέπει να πληρούνται για 
την χορήγηση της άδειας. 

γ) Επιβολής της ποινής της προσωρινής αφαίρεσης της αδείας για 
τρίτη φορά μέσα στην προηγηθείσα της τελευταίας παραβάσεως διετία. 

Άρθρο 16 

Καταργούμενες διατάξεις 

Από την έναρξη της ισχύος του παρόντος Κανονισμού καταργείται 
κάθε άλλη διάταξη που έρχεται σε αντίθεση με τις διατάξεις αυτού ή 
αναφέρεται σε θέματα που ρυθμίζονται απ’ αυτόν. 

Άρθρο 17 
Τελική διάταξη 

Οι παραβάτες του Κανονισμού αυτού, του οποίου η εκτέλεση οινατίθε- 
ται στα λιμενικά όργανα, ανεξάρτητα από τις ποινικές και αστικές ευθύ¬ 
νες που συντρέχουν από την ισχύουσα νομοθεσία υπόκεινται και στις κυ¬ 
ρώσεις του άρθρου 157 του ΝΔ 187/73 (ΦΕΚ 261Α/3.10.73) με το 
οποίο κυρώθηκε ο κώδικας Δημοσίου Ναυτικού Δικαίου, όπως τροπο¬ 
ποιήθηκε με το ΠΔ 207/85 (ΦΕΚ 76Α/3.5.85). 

Ρόδος, 2 Νοεμβρίου 1989 
Ο Λιμενάρχης 

Πλοίαρχος ΑΣ ΑΛΕΞ. ΔΑΣΚΑΡΟΛΗΣ 

β. Ορίζουμε ημερομηνία έναρξης ισχύος ταυ Κανονισμού αυτού, την 
ημέρα δημοσίευσής του στην Εφημερίδα της Κυβερνήσεως. Δίδεται 

προθεσμία για απόκτηση άδειας Κυβερνήτη ιδιωτικών τουριστικών 
πλοίων ένα έτος από την δημοσίευση του παρόντος στην Εφημερίδα της 
Κυβερνήσεως. 


Πειραιάς, 8 Φεβρουάριου 1990 

Ο ΥΠΟΥΡΓΟΣ 

ΝΙΚΟΛΑΟΣ ΠΑΠΠΑΣ 



Έγκριση του ειδικού Κανονισμού Λιμένα Αιδηψού αριθ. 16. 

Ο ΥΠΟΥΡΓΟΣ 
ΕΜΠΟΡΙΚΗΣ ΙΜΑΥΤΙΛΙΑΣ 

Σύμφωνα με: 

1. Τις διατάξεις του αρ. 156 του Ν.Δ. 187/73 «περί Κώδικα Δημο¬ 
σίου Ναυτικού Δικαίου». 

2. Το έγγραφο της Νομάρχη Εύβοιας αριθ. 27430/16.11.1989/ 

3. Το σχέδιο του Ειδικού Κανονισμού του Λιμένα Αιδηψού που μας 
υποβλήθηκε με την αναφορά της Λιμενικής Αρχής Αιδηψού αριθμ. 
3131/17/89/22.11.89 με τις διατάξεις του ρυθμίζοντα θέματα, που 
αφορούν την εύρυθμη λειτουργία του λιμένος, αποφασίζουμε: 

Άρθρο Μόνο 

α) Εγκρίνουμε τον παρακάτω Ειδικό Κανονισμό του Λιμένα Αιδηψού 
αριθμ. 16. 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΑΙΔΗΨΟΥ ΑΡΙΘ. 16 

«Περί αδειών διακυβέρνησης ιδιωτικών Τουριστικών Πλοίων». 

Ο ΛΙΜΕΝΑΡΧΗΣ ΑΙΔΗΨΟΥ 

Έχοντας υπόψη: 

α. Τις διατάξεις του δια του από 9 Ιουνίου 1948 κωδικοποιηθέντος 
Νόμου 499/1947 «περί πειθαρχικής εξουσίας των Προϊσταμένων Λι¬ 
μενικών Αρχών» (ΦΕΚ 162Α) συνδυαζόμενες με τα άρθρα 141-157 
του Ν.Δ. 187/73 με το οποίο κυρώθηκε ο Κώδικας Ναυτικού Δικαίου 
(ΦΕΚ 261 Α/73). 

β. Τις διατάξεις του Ν.Δ. 444/70 «περί αρμοδιοτήτων ΑΣ και σχέ¬ 
σεων προς τας αρμοδιότητας των Σωμάτων Ασφαλείας» (ΦΕΚ 39 Α/ 
16.2.70) αποφασίζουμε: 

Άρθρο 1 
Όρια ισχύος 

Ο Ειδικός Κανονισμός Λιμένα στη χερσαία και θαλάσσια ζώνη του, 
τους λιμένες, τους όρμους και τη θαλάσσια έκταση της περιοχής δικαιο¬ 
δοσίας της Λιμενικής Αρχής και των υφισταμένων των Λιμενικών 
Σταθμών και Υπαλλήλων Λιμένα όπως αυτή καθορίζεται από τις κείμε¬ 
νες διατάξεις. 

Άρθρο 2 

1. Για την εφαρμογή των διατάξεων του παρόντος Κανονισμού οι 
ακόλουθοι όροι έχουν την έναντι αυτών προσδιοριζόμενη έννοια: 

α. «Ιδιωτικό Τουριστικό Πλοίο». 

Κάθε μηχανοκίνητο ή ιστιοφόρο σκάφος με ή χωρίς θαλάμους ενδιαί¬ 
τησης, που από τη γενική κατασκευή του έχει τη δυνατότητα να χρησι¬ 
μοποιείται αποκλειστικά και μόνο για την εκτέλεση ταξιδίων θαλάσσιας 
αναψυχής περιήγησης και ερασιτεχνικής αλιείας, χωρίς την καταβολή 
ναύλου από τους επιβαίνοντες και το οποίο σύμφωνα με την ισχύουσα 
νομοθεσία, εφοδιάζεται με Πρωτόκολλο Γ ενικής Επιθεώρησης 
(Π.Γ.Ε.). 

β. «Σχολεία Κυβερνητικών Ιδιωτικών Τουριστικών Πλοίων». 

Σχολεία που λειτουργούν σε αναγνωρισμένους, σύμφωνα με τις ισχύ- 
ουσες διατάξεις, Ναυτικούς Ομίλους και Ναυταθλητικά Σωματεία για 
εκμάθηση των ελάχιστων αναγκαίων γνώσεων στους υποψηφίους για 
απόκτηση άδειας Κυβερνήτη Ιδιωτικού Τουριστικού Πλοίου. 

Άρθρο 3 

Για την ασφάλεια της Ναυσιπλοΐας, την αποτροπή δημιουργίας ναυ¬ 
τιλιακών κινδύνων και την προστασία της ανθρώπινης ζωής στη θά¬ 
λασσα, από την έναρξη της ισχύος του παρόντος Κανονισμού, η διακυ¬ 
βέρνηση των «Ιδιωτικών Τουριστικών Πλοίων» επιτρέπεται μόνο σε 
άτομα που έχουν «ΑΔΕΙΑ ΚΥΒΕΡΝΗΤΗ ΙΔΙΩΤΙΚΟΥ ΤΟΥΡΙΣΤΙ¬ 
ΚΟΥ ΠΛΟΙΟΥ». 


Άρθρο 4 

Προϋποθέσεις και προσόντα για την απόκτηση άδειας 
Κυβερνήτη Ιδιωτικού Τουριστικού Πλοίου 

1. Για την απόκτηση της εν άρθρω 3 του παρόντος Κανονισμού 
άδειας Κυβερνήτη Ιδιωτικού Τουριστικού Πλοίου ο ενδιαφερόμενος 
πρέπει: 

α) Να έχει συμπληρώσει το δέκατο όγδοο (18) έτος της ηλικίας του 
και να μην έχει υπερβεί το εξηκοστό (60) έτος. 

β) Να μην τελεί υπό στέρηση των πολιτικών του δικαιωμάτων. 

γ) Να μην έχει καταδικασθεί για κακούργημα, ή σε φυλάκιση άνω 
του εξαμήνου καθ’ υποτροπήν ή μείζονα του εξαμήνου επί λαθρεμπορία, 
κατασκοπία, λαθρεμπορία ή χρήσει ναρκωτικών, αλιεία με εκρηκτικές 
ύλες, παράβαση του νόμου περί προστασίας του Εθνικού νομίσματος. 
Προκειμένου για ναυτικούς να μην έχουν στερηθεί οριστικά το δικαίωμα 
της άσκησης του ναυτικού επαγγέλματος. 

δ) Να είναι σωματικώς και πνευματικώς υγιής και ικανός σύμφωνα 
με τις διατάξεις που ισχύουν για απόκτηση πτυχίου Κυβερνήτη τρίτης 
(Γ) τάξεως. 

ε) Να γνωρίζει καλά κολύμβηση. 

στ) Να φοιτήσει σε σχολείο Κυβερνητών Ιδιωτικών Τουριστικών 
Πλοίων για εκμάθηση των ελάχιστων αναγκαίων γνώσεων που ορίζο¬ 
νται στο άρθρο 7 του Κανονισμού αυτού και να επιτύχει σε εξετάσεις 
σύμφωνα με τα οριζόμενα στα επόμενα άρθρα. 

2. Η ηλικία αποδεικνύεται από το δελτίο αστυνομικής ταυτότητας 

και η γνώση της καλής κολύμβησης βεβαιώνεαι από το Διευθυντή του 
Ναυταθλητικού Ομίλου ή Σωματείου ή με υπεύθυνη δήλωση του υπο- 
ψηφίου. ■ 

Άρθρο 5 

Σχολεία Κυβερνητών 

1. Η ίδρυση και λειτουργία «Σχολείων για εκπαίδευση υποψηφίων 
προς απόκτηση «άδειας Κυβερνήτη Ιδιωτικών Τουριστικών Πλοίων» 
επιτρέπεται μόνο σε αναγνωρισμένους (σύμφωνα με τις ισχύουσες κάθε 
φορά διατάξεις) Ναυτικούς Ομίλους ή Ναυταθλητικά Σωματεία, εφόσον 
εκτός από τις προβλεπόμενες από άλλες διατάξεις άδειες, έχουν 'εφοδια- 
σθεί και με ειδική άδεια της Λιμενικής Αρχής. 

2. Για την απόκτηση της άδειας της προηγούμενης παραγράφου το 
ενδιαφερόμενο Σωματείο ή Όμιλος οφείλει να υποβάλει στη Λιμενική 
Αρχή αίτηση στην οποία θα αναφέρεται η πλήρης ονομασία της σχολής 
και θα επισυνάπτονται τα ακόλουθα δικαιολογητικά: 

α. Καταστατικό του Ν. Ομίλου ή Ναυτ. Σωματείου με αντίγραφο 
ΦΕΚ. 

β. Κανονισμός λειτουργίας σχολής. 

γ. Ονομαστική κατάσταση η οποία θα περιλαμβάνει τα ονόματα του 
Δ/ντού της Σχολής και του εκπαιδευτικού προσωπικού. 

δ. Επικυρωμένα φωτοαντίγραφα των διπλωμάτων του εκπαιδευτι¬ 
κού προσωπικού του Σχολείου καθώς επίσης απόσπασμα του ποινικού 
μητρώου και πιστοποιητικά Εισαγγελικής Αρχής ότι κανείς από τους 
αναφερόμενους στο προηγούμενο εδάφιο (γ) δεν διώκεται ως φυγόποι¬ 
νος ή φυγόδικος. 

ε. Γνωμάτευση της οικείας Υγειονομικής Επιτροπής, ότι πληρούνται 
οι όροι των εκάστοτε ισχυουσών υγειονομικών διατάξεων. 

3. Η Λιμενική Αρχή χορηγεί την αιτουμένη από τον Ν. Όμιλο ή Σω¬ 
ματείο άδεια αφού προηγουμένως διαπιστώσει την ύπαρξη: 

α. Κτιριακής εγκατάστασης πλησίον της παραλίας στην περιοχή που 
έχει έδρα η Σχολή, η οποία να αποτελείται από μία, τουλάχιστον, αί¬ 
θουσα διδασκαλίας, ένα γραφείο Διεύθυνσης μία αίθουσα αναμονής, μία 
αποθήκη υλικού και να είναι εξοπλισμένη με υλικό Α' Βοηθειών και τη¬ 
λεφωνική εγκατάσταση. 

β. Μηχανοκινήτου σκάφους, πάνω από 6 μ. ολικού μήκους, το οποίο 
να είναι εφοδιασμένο με ΠΓΕ και κατάλληλο για τη μεταφορά και εκ¬ 
παίδευση τουλάχιστον 15 ατόμων. 

Το προαναφερόμενο σκάφος θα πρέπει να φέρει στις δύο πλευρές του 
με ευδιάκριτα γράμματα στην Ελληνική και Αγγλική γλώσσα την έν¬ 
δειξη ΕΚΠΑΙΔΕΥΤΙΚΟ - ΤΚΑΙΝΙΝΟ 5ΗΙΡ. 

γ. Εξοπλισμού που προβλέπεται από τις ισχύουσες διατάξεις ναυτι¬ 
κής ασφάλειας και προστασίας του θαλάσσιου περιβάλλοντος για τις 
αντίστοιχες κατηγορίες πλοίων και σκαφών με τα οποία διενεργείται η 
εκπαίδευση. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 6 

Όροι - Προϋποθέσει·· και διαδικασία 
λειτουργίας των Σχολείων 

1. Με μέριμνα του Διευθυντού κάθε Σχολείου τηρούνται τα ακόλουθα 
έγγραφα: 

α. «Ημερολόγιο εκπαίδευσης και συμβάντων» στο οποίο αναγράφο¬ 
νται τα αφορώντα την εκπαίδευση, ο αριθμός των μαθητών για την κάθε 
σχολική περίοδο, οι ώρες διδασκαλίας και η διδακτέα ύλη, περιοχές 
πρακτικής εκπαίδευσης, διδάσκοντες καθηγητές καθώς και τυχόν συμ¬ 
βάντα ή ατυχήματα. Το ημερολόγιο θεωρείται και αριθμείται από τη 
Λιμενική Αρχή, επιδεικνύεται δε σε κάθε έλεγχο αυτής σημειώνοντας 
τις παρατηρήσεις της. 

β. «Ειδική καρτέλλα» για κάθε μαθητή με πλήρη στοιχεία διεύθυνσης 
κατοικίας, πορείας της εκπαίδευσης, παρουσιών κατά μάθημα και συνο¬ 
λικά, ώστε να τηρείται πλήρες αρχείο των εκπαιδευθέντων από κάθε 
Σχολείο. 

2. Η Λιμ. Αρχή προβαίνει σε τακτική ετήσια επιθεώρηση των Σχο¬ 
λείων καθώς και ενδιάμεσες έκτακτες για έλεγχο εφαρμογής των δια¬ 
τάξεων του παρόντος Κανονισμού και τήρησης των υποχρεώσεων που 
αναφέρονται σ’ αυτόν. Σε περίπτωση που διαπιστωθούν ελλείψεις ή αντι- 
κανονικότητες εκτός από τις προβλεπόμενες από το άρθρο 17 ποινές δύ- 
ναται να αφαιρεθεί η χορηγηθείσα άδεια με αιτιολογημένη απόφαση του 
Λιμενάρχη για μια σχολική περίοδο ή οριστικά με απόφαση του ΥΕΝ 
ύστερα από εισήγηση του Λιμενάρχη, ανάλογα με τη σοβαρότητα των 
παραβάσεων. 

3. Ο Διευθυντής του «Σχολείου είναι αλληλέγγυα υπεύθυνος με το νό¬ 
μιμο εκπρόσωπο του Ναυτικού Ομίλου ή Ναυτοθλητικού Σωματείου 
για την ακριβή τήρηση των διατάξεων του παρόντος Κανονισμού, ανα¬ 
φορικά με τη λειτουργία των Σχολείων. 

Άρθρο 7 

Αναγκαίες γνώσεις και ώρες εκπαίδευσης υποψηφίων 

1. Παρατίθενται κατωτέρω οι ελάχιστες αναγκαίες γνώσεις και οι 
ώρες εκπαίδευσης και εξέτασης των υποψηφίων εκπαιδεύονται και εξε¬ 
τάζονται οι υποψήφιοι για την απόκτηση της άδειας Κυβερνήτη Ιδιωτι¬ 
κού Τουριστικού Πλοίου. 


Ώρες 

Απαιτήσεις γνώσεων εκπαίδευσης 


1. Περιγραφή του σκάφους και του εξοπλισμού του. 

Ευστάθεια του πλοίου - φόρτωση και κατανομή 
βαρών. 10 

2. Αγκυροβόλιο και πρόσδεση του σκάφους, Χειρι¬ 
σμοί στο λιμάνι. 10 

3. Καιρός και θάλασσα - Κλίμακα μποφώρ. Ανα¬ 

στολή απόπλου λόγω δυσμενών καιρικών συνθη¬ 
κών. Χειρισμοί σκάφους με δυσμενείς συνθήκες. 5 

4. Ιστία και ιστοπλοΐα. 10 

5. Βασικές γνώσεις του ΔΚΑΣ και του διεθνή κώ¬ 
δικα σημάτων. 10 

6. Ατυχήματα στα πλοία (διαρροή - κατάκλιση, 

προσάραξη, ανατροπή και τρόποι ενεργειών). 5 

7. Ναυτικός χάρτης - αναγνώριση βασικών συμβό¬ 
λων και σημάτων, χάραξη πορειών. 5 

8. Εύρεση στίγματος εξ αναμετρήσεως, καθώς και 

στίγματος ενόψη ενός ή και περισσοτέρων ση¬ 
μείων, χρήση ισοβαθών (βυθόμετρο και ραντάρ). 10 

9. Φάροι και φανοί., 9 

10. Η σωστή χρήση του ραδιοτηλεφώνου. Σήματα 

ασφαλείας και κινδύνου. 5 

11. Σωστικά και πυροσβεστικά μέσα του πλοίου και 

τρόποι χειρισμού τους. 10 

12. Υποχρεώσεις Κυβερνήτη - για τον απόπλου, κα¬ 

τάπλου, Λιμενικές Αρχές, Κανονισμοί λιμένα - 
Κυρώσεις. 3 

13. Βασικές γνώσεις μηχανών. 10 

2. Οι υποψήφιοι επίσης εκπαιδεύονται και εξετάζονται επί καταλλή¬ 
λου σκάφους στην πρακτική διακυβέρνησης, πηδαλιούχησης, χρήσης 
των σωστικών και πυροσβεστικών μέσων, χρήση των ναυτιλιακών ορ¬ 
γάνων (πυξίδα και διόρθωση σφάλματος αυτής, διόπτρα), χειρισμούς 
παραβολής και σε στοιχειώδεις γνώσεις ναυτικής τέχνης και ιστιο¬ 
πλοΐας. 

Άρθρο 8 

Γενικά περί εξετάσεων 

1. Οι περατώσαντες τα Σχολεία υποβάλλονται κατά το τελευταίο δε¬ 
καήμερο των μηνών Ιανουάριου - Μαρτίου - Μαΐου - Ιουλίου - Σεπτεμ¬ 
βρίου και Νοεμβρίου εκάστου έτους σε γραπτή και προφορική - πρα¬ 
κτική εξέταση, στις αναγκαίες γνώσεις που ορίζονται στο άρθρο επτά 
(7) του παρόντος Κανονισμού, ενώπιον Τριμελούς Επιτροπής που ορίζε¬ 
ται με απόφαση του Λιμενάρχη και αποτελείται από αξιωματικό ΑΣ ως 
Πρόεδρο, τον Πλοίαρχο Ε.Ν. του Τ.Κ.Ε.Ε.Π. και καθηγητή τού Σχο¬ 
λείου. 

2. Τα δικαιολογητικά για τη συμμετοχή στις εξετάσεις υποβάλλονται 
με μέριμνα του Σχολείου μαζί με αντίγραφο της καρτέλλας του κάθε 
υποψηφίου στη Λιμενική Αρχή και ελέγχονται υπεύθυνα από την προα- 
ναφερόμενη Τριμελή Επιτροπή. 

3. Η γραπτή εξέταση διενεργείται από κοινού για όλους τους υποψη¬ 
φίους σε αίθουσα του Σχολείου κατά την ορισμένη από τη Λιμ. Αρχή 
ημερομηνία και ώρα, χωρίς να επιτρέπεται η είσοδος στην αίθουσα εξε¬ 
τάσεων σε άτομα που δεν έχουν σχέση με τις εξετάσεις. Οι υποψήφιοι 
που επιτυγχάνουν στην γραπτή εξέταση λαμβάνουν μέρος και στην προ¬ 
φορική - πρακτική, στην οποία εάν αποτύχουν επανεξετάζονται σε επό¬ 
μενες περιόδους. 

4. Οι βαθμολογίες που τίθενται από τα μέλη της εξεταστικής επιτρο¬ 
πής τόσο κατά την γραπτή όσο και την προφορική - πρακτική εξέταση 
των υποψηφίων για απόκτηση άδειας Κυβερνήτη Ιδιωτικού Τουριστι¬ 
κού πλοίου, εκφράζονται με ακέραιους αριθμούς από μηδέν (0) έως εί¬ 
κοσι (20). Ως βάση επιτυχίας λαμβάνεται το δώδεκα (12). 

5. Τον τελικό βαθμό επιτυχίας του υποψηφίου αποτελεί ο μέσος όρος 
της υπό των μελών της εξεταστικής Επιτροπής τιθέμενης βαθμολογίας 
στην γραπτή και την προφορική - πρακτική εξέταση. 

6. Μετά το πέρας των εξετάσεων συντάσσεται συγκεντρωτικός πίνα¬ 
κας βαθμολογίας των υποψηφίων που υπογράφεται από τα μέλη της 
εξεταστικής επιτροπής και υποβάλλεται εις διπλούν στον Λιμενάρχη για 
θεώρηση. 

7. Στους επιτυχόντες στις εξετάσεις χορηγείται από την Σχολή στα 
άρθρα'3 και 11 του παρόντος Κανονισμού προβλεπόμενη «άδεια Κυβερ¬ 
νήτη ιδιωτικού τουριστικού πλοίου» η οποία εκτυπώνεται με μέριμνα 
της Σχολής και υπογράφεται από τον Διευθυντή της Σχολής και θεωρεί¬ 
ται από τον Λιμενάρχη. 

8. Η Λιμενική Αρχή τηρεί βιβλίο Μητρώου των εκδιδομένων αδειών 
στο οποίο καταχωρούνται κατ’ αύξοντα αριθμό τα πλήρη στοιχεία ταυ¬ 
τότητας του υποψηφίου καθώς και αρχείο των υποβληθέντων δικαιολο- 
γητικών. 

9. Η χορηγούμενη από την Σχολή άδεια η οποία θεωρείται από τον 
Λιμενάρχη χαρακτηρίζεται με τον αύξοντα αριθμό του βιβλίου Μη¬ 
τρώου της παραγρ. 8 και αριθμό πρωτοκόλλου της Λιμενικής Αρχής. 

Άθρο 9 

Χορήγηση αδειών άνευ εξετάσεων 

1. Η προβλεπόμενη από το άρθρο 3 άδεια χορηγείται χωρίς να τηρη¬ 
θούν οι διαδικασίες που προβλέπονται από τον παρόντα Κανονισμό 
στους: 

α. Μόνιμους Αξιωματικούς Π.Ν. (μάχιμους και μηχανικούς). 

β. Ανθυπασπιστές και Υπ/κούς Π.Ν. με ειδικότητα αρμενιστή και 
μηχανικού κατόχους αντιστοίχου πτυχίου με ναυτική προϋπηρεσία του¬ 
λάχιστον πέντε έτη. 

γ. Αξιωματικούς ΑΣ 

δ. Ανθ/στές, Υπ/κούς και Λιμενοφύλακες κατόχους πτυχίου σχολής 
καταστρώματος ή μηχανής ΑΣ με προϋπηρεσία σε πλωτά ΑΣ πέντε 
χρόνια. 

ε. Κατόχους διπλώματος Αξιωματικούς καταστρώματος και μηχα¬ 
νής Ε.Ν. 

στ. Κατόχους πτυχίου ναυκλήρου και Κυβερνήτη Ε.Ν. 

ζ. Κατόχους πιστοποιητικού ικανότητας για εκτέλεση καθηκόντων 
Αξιωματικού γέφυρας του Π.Δ. 435/78. 

2. Στους δικαιούμενους της παραγράφους 1 του παρόντος άρθρου 
άδειας χορηγείται απευθείας από την Λιμενική Αρχή ο τύπος αδείας του 
άρθρου 12, κατόπιν αιτήσεως με τα προβλεπόμενα δικαιολογητικά του 
άρθρου 4 εκτός της απαιτήσεως του εδαφίου (στ) της παραγρ. (1) αυ¬ 
τού. 

Για τους των εδαφίων (ε), (στ) και (ζ) της παραγρ. (1) του παρόντος 
δικαιούμενους απαιτείται και υποβολή φωτ/γου, επικυρωμένου, του 
αποδεικτικού ναυτικής ικανότητάς τους. 

Άρθρο 10 

Χορήγηση αδειών στους Αλλοδαπούς 

1. Αλλοδαποί, δύνανται να αποκτούν άδεια Κυβερνήτη ιδιωτικού 
τουριστικού πλοίου, εφόσον γνωρίζουν επαρκώς την Ελληνική γλώσσα 
και έχουν τα οριζόμενα υπό του παρόντος Κανονισμού προσόντα και 
προϋποθέσεις. 

2. Αλλοδαποί, υπήκοοι χωρών μελών της Ευρωπαϊκής Κοινότητας, 
αποκτούν την άδεια Κυβερνήτη ιδιωτικού τουριστικού πλοίου, με τους 
όρους και τις προϋποθέσεις που την απαιτούν και οι Έλληνες. 

3. Άδειες που έχουν εκδοθεί ή θεωρηθεί για την εγκυρότητά τους 
από τις Αρχές της αλλοδαπής γίνονται αποδεκτές για την διακυβέρνηση 
ιδιωτικού τουριστικού πλοίου με ξένη σημαία, εφόσον είναι συντεταγμέ¬ 
νες ή μεταφρασμένες και στην αγγλική γλώσσα. 

4. Άδεια Κυβερνήτη ιδιωτικού τουριστικού πλοίου χορηγείται επί¬ 
σης από τις Λιμενικές Αρχές, εάν τους υποβληθεί αντίστοιχη άδεια που 
έχει εκδοθεί από Αρχές ξένων χωρών, μεταφρασμένη στην Ελληνική ή 
την Αγγλική γλώσσα. 

Άρθρο 11 

1. Ο τύπος της εν άρθρω 3 του παρόντος Κανονισμού «άδειας Κυβερ¬ 
νήτη Ιδιωτικού Τουριστικού Πλοίου» καθορίζεται ως κατωτέρω. 

Αυξ. Αρ. Πρωτ. Σχολής .... ΤΙΤΛΟΣ ΣΧΟΛΗΣ 

ΘΕΣΗ ΦΩΤ/ΦΙΑΣ 

ΑΔΕΙΑ ΚΥΒΕΡΝΗΤΗ ΙΔΙΩΤΙΚΟΥ ΤΟΥΡΙΣΤΙΚΟΥ ΠΛΟΙΟΥ 
Ειδικός Κανονισμός Λιμένα αριθμ.ΦΕΚ .) 

Στον κάτοχο της παρούσας (ΟΝΟΜΑΤΕΠΩΝΥΜΟ). 

.του (ΟΝΟΜΑ ΠΑΤΡΟΣ) . 

που παρακολούθησε τα μαθήματα της (ΕΠΩΝΥΜΙΑ ΣΧΟΛΗΣ) και 
επέτυχεν στις εξετάσεις που έγιναν την (ΗΜΕΡΟΜΗΝΙΑ) . 

.από την (ΛΙΜΕΝΙΚΗ ΑΡΧΗ) . 

επιτρέπεται η διακυβέρνηση Ιδιωτικών Τουριστικών Πλοίων. 

Ο Δ/ντής της Σχολής ΘΕΩΡΗΘΗΚΕ 

Αυξ. Αριθμ. Μητρώου .Λιμ. Αρχής .... 

Αριθμ. Πρωτ.Λιμ. Αρχής . 

Εν.τη.19 

Ο ΛΙΜΕΝΑΡΧΗΣ 

Άρθρο 12 

«ΤΥΠΟΣ ΑΔΕΙΩΝ άρθρου 9 του παρόντος» 

«ΑΔΕΙΑ ΚΥΒΕΡΝΗΤΗ ΙΔΙΩΤΙΚΟΥ ΤΟΥΡΙΣΤΙΚΟΥ ΠΛΟΙΟΥ» 

ΕΛΛΗΝΙΚΗ ΔΗΜΟΚΡΑΤΙΑ 
ΥΠΟΥΡΓΕΙΟ ΕΜΠΟΡΙΚΗΣ ΝΑΥΤΙΛΙΑΣ 

Λιμενική Αρχή.: 

Αύξοντας Αριθμός Πρωτοκόλλου Λιμ. Αρχής. 

Στον κάτοχο της παρούσας.που πληρεί 

τις προϋποθέσεις του άρθρου (9) παραγρ. (1) εδαφίου. 


(ιδιότητα).. επιτρέπεται η διακυβέρνηση ιδιωτικών 

τουριστικών πλοίων. 

Εν.τη .’. 19.. 

Ο ΛΙΜΕΝΑΡΧΗΣ 


Άρθρο 13 
Γενικές Διατάξεις 

1. Οι Κυβερνήτες - χειριστές οιασδήποτε κατηγορίας σκάφους υπο- 


χρεούνται: 

α) Να κυβερνούν το σκάφος με σύνεση και προσοχή κατά τρόπον μη 
δυνάμενο να θέσει σε κίνδυνο τη ζωή των επιβαινόντων ή των κολυμβη¬ 
τών, να προκαλέσει υλικές ζημιές, να επιφέρει αταξία, ενόχληση ή 
οποιανδήποτε κυκλοφοριακή ανωμαλία σε παραπλέοντα πλοία, τρόμον 
και ανησυχία στους λουόμενους. 

β) Να μην χειρίζονται το σκάφος υπό την επήρεια οινοπνευματωδών 
ποτών. 

γ) Να μην επιβιβάζουν επί του σκάφους μεγαλύτερο αριθμό ατόμων 
από τον προβλεπόμενο από το πιστοποιητικό αξιοπλοΐας του. 

δ) Να φέρουν επάνω στο σκάφος τα ναυτιλιακά έγγραφα, την άδεια 
Κυβερνήτη, καθώς και τα προβλεπόμενα από το πιστοποιητικό αξιο- 
πλοΐας και τις ισχύουσες διατάξεις σωστικά, πυροσβεστικά μέσα, ναυτι¬ 
λιακά εφόδια και υγειονομικό υλικό, τα οποία πρέπει να είναι πρόχειρα 
σε κάθε ζήτηση. 

ε) Να συμμορφώνονται απροφάσιστα προς τις εντολές και οδηγίες 
των Λιμενικών Οργάνων. 

στ) Να εφαρμόζουν τις διατάξεις και οδηγίες, που δίδονται από την 
Λιμ. Αρχή, όσον αφορά την αγκυροβολιά των σκαφών και τις ενδεχόμε¬ 
νες μεθορμίσεις τους. 

ζ) Να μην απομακρύνονται και εκτελούν πλόες μεγαλύτερης έκτασης 
από τους προβλεπόμενους από το πιστοποιητικό αξιοπλοΐας. 

2. Οι ιδιοκτήτες των σκαφών εκτός από τις γενικές υποχρεώσεις τους 
της λεμβολογήσεως ή νηολογήσεως των σκαφών και του εφοδιασμού 
τους με πιστοποιητικό αξιοπλοΐας, θεωρούνται συνυπεύθυνοι με τους 
Κυβερνήτες ή χειριστές για κάθε παράβαση του παρόντος Κανονισμού, 
που γίνεται από τους τελευταίους. 

Άρθρο 14 

1 ν Σε περίπτωση σύγκρουσης ή ατυχήματος με άλλο σκάφος ή τραυ¬ 
ματισμού λουσμένων ο Κυββρνήτης-χειριστής οφείλει να παραμείνει 
στον τόπο του ατυχήματος, να παράσχει κάθε δυνατή συνδρομή στους 
παθόντες και να δηλώσει το ταχύτερο στην Λιμενική Αρχή το συμβάν. 

Άρθρο 15 

1. Ο χορηγηθείσα «άδεια Κυβερνήτη Ιδιωτικού Τουριστικού Πλοίου» 
μπορεί να αφαιρεθεί με αιτιολογημένη απόφαση του Λιμενάρχη προσω¬ 
ρινά ή οριστικά σύμφωνα με τα οριζόμενα στις επόμενες παραγράφους: 

2. Προσωρινή αφαίρεση της άδειας για χρονικό διάστημα πέντε (5) 
ημερών έως και τριών (3) μηνών, επιβάλλεται σε περιπτώσεις: 

α. Μη επιδείξεως στα Λιμενικά Όργανα εγγράφων σχετικών με την 
κυκλοφορία και αξιοπλοΐα του σκάφους. 

β. Απειλής ή εξύβρισης, λόγω ή έργω, των Λιμενικών Οργάνων 
κατά την άσκηση των καθηκόντων τους. 

γ) Εφόσον ο κάτοχος της αδείας μεταφέρει με το υπό την διακυβέρ¬ 
νησή του σκάφος επιβάτες που καταβάλλουν εισιτήρια ή πραγματοποιεί 
πλόες με ολική ναύλωση του σκάφους του. 

3. Οριστική στέρηση επιβάλλεται υποχρεωτικώς σε περιπτώσεις: 

α) Μη παραμονής του χειριστή - Κυβερνήτη στον τόπο του ατυχήμα¬ 
τος και παροχής κάθε δυνατής βοήθειας στους παθόντες. 

β) Εκλεϊψεως των προϋποθέσεων οι οποίες πρέπει να πληρούνται για 
την χορήγηση της άδειας. 

γ) Επιβολής της ποινής της προσωρινής αφαίρεσης της αδείας για 
τρίτη φορά μέσα στην προηγηθείσα της τελευταίας παραβάσεως διετία. 

Άρθρο 16 

Καταργούμενες διατάξεις 

Από την έναρξη της ισχύος του παρόντος Κανονισμού καταργείται 
κάθε άλλη διάταξη που έρχεται σε αντίθεση με τις διατάξεις αυτού ή 
αναφέρεται σε θέματα που ρυθμίζονται απ’ αυτόν. 

Άρθρο 17 
Τελική διάταξη 

Οι παραβάτες του Κανονισμού αυτού, του οποίου η εκτέλεση ανατίθε¬ 
ται στα λιμενικά όργανα, ανεξάρτητα από τις ποινικές και αστικές ευθύ¬ 
νες που συντρέχουν από την ισχύουσα νομοθεσία υπόκεινται και στις κυ¬ 
ρώσεις του άρθρου 157 του ΝΔ 187/73 (ΦΕΚ 261Α/3.10.73) με το 

οποίο κυρώθηκε ο κώδικας Δημοσίου Ναυτικού Δικαίου, όπως τροπο¬ 
ποιήθηκε με το ΠΔ 207/85 (ΦΕΚ 76Α/3.5.85). 

Αιδηψός, 1 Νοεμβρίου 1989 

Ο Λιμενάρχης ’ 

Ανθιποπλοίαρχος ΑΣ ΔΗΜΗΤΡΙΟΣ ΤΣΙΑΔΗΣ 

β. Ορίζουμε ημερομηνία έναρξης ισχύος του Κανονισμού αυτού, την 
ημέρα δημοσίευσής του στην Εφημερίδα της Κυβερνήσεως. Δίδεται 
προθεσμία ·για απόκτηση άδειας Κυβερνήτη ιδιωτικών τουριστικών 
πλοίων ένα έτος από την δημοσίευση του παρόντος στην Εφημερίδα της 
Κυβερνήσεως. 

Πειραιάς, 8 Φεβρουάριου 1990 

Ο ΥΠΟΥΡΓΟΣ 

ΝΙΚΟΛΑΟΣ ΠΑΠΠΑΣ 
-^- 

Αριθ. ΕΣ - 12832 (5) 

Τροποποίηση απόφασης «περί ορισμού μελών της Διοικητικής Επιτρο¬ 
πής Στρατιωτικών Επιτάξεων Ν. Ευρυτανίας. 

Ο ΝΟΜΑΡΧΗΣ ΕΥΡΥΤΑΝΙΑΣ 

Έχοντας υπόψη: 

1. Τις διατάξεις: 

α) Των άρθρων 32 και 33 του Ν. 4442/29 «περί Στρατιωτικών και 
Ναυτικών Εισφορών και Ναυλώσεις όπως τροποποιήθηκε με το Ν. 
2278/40. 

β) του Ν.Δ. 380/47. 
γ) του Π.Δ. 611/77. 

δ) του Π.Δ. 111/84 «Διορισμός των Μελών των Διοικητικών Δικα¬ 
στηρίων περί Στρατιωτικών Επιτάξεων». 

2. Τις διατάξεις του άρθρου 41 παρ._ 3 του Ν. 1756/88. 

3. Την πάγια διαταγή 8-11/80 ΓΕΣ/Δ01/3β. 

4. Το έγγραφο Φ. 4540/48/446980/ε 338/31.7.84 ΓΕΣ ΔΟΙ/ 

3β· 

5. Το έγγραφο Φ. 851/5/52572/4.10.89 της ΜΕΡΥΠ με το 
οποίο προτείνονται νέα μέλη, για το έτος 1989-90. 

6. Το έγγραφο 689/8.12.89 του Πρωτοδικείου Ευρυτανίας, απο¬ 
φασίζουμε: 

Τροποποιούμε την αριθμ. 11651/19.12.88 απόφασή μας, ως προς 
τα τακτικά και αναπληρωματικά μέλη Πρωτοδικείου Ευρυτανίας και 
τα τακτικά μέλη της ΜΕΡΥΠ, και διορίζουμε μέλη της Διοικητικής 
Επιτροπής Στρατιωτικών Επιτάξεων τους κάτωθι: 


1. ΤΑΚΤΙΚΑ ΜΕΛΗ 

α) Μυλωνά Δημήτριο Πρωτόδικη Ευρυτανίας. 

β) Ευθυμία Κοτορλού Πρωτόδικη. 

γ) Σαπουντζή Αθανάσιο Α/γό (ΕΜ) 860 ΑΤΧ. 

δ) Ντάκο Χρήστο Λ/γο(Σ) Γ. Καρπενησιού. 

2. ΑΝΑΠΛΗΡΩΜΑΤΙΚΑ ΜΕΛΗ 

α) Σοφία Λιναρδή Ειρηνοδίκη Καρπενησιού. 

β) Φεβρωνία Τσιμπουράκη πάρεδρο Πρωτοδικείου. 

Κατά τα λοιπά ισχύει η ανωτέρω απόφασή μας. 

Η παρούσα να δημοσιευθεί στην Εφημερίδα της Κυβερνήσεως. 

Καρπενήσι, 8 Φεβρουάριου 1990 

Ο Νομάρχης 
ΧΡΗΣΤΟΣ ΡΑΠΤΗΣ 

-φ- 

Αριθ. 4070 (6) 

Υπαγωγή του προσωπικού του Πνευματικού και Πολιτιστικού Κέντρου 
Δήμου Πειραιά. 

Ο ΝΟΜΑΡΧΗΣ ΠΕΙΡΑΙΑ 
Έχοντας υπόψη: 

1. Τις διατάξεις του άρθρου 3 του Ν. 1188/81. 

2. Την 65/27.12.89 απόφαση του Διοικητικού συμβουλίου του 
ΠΟΠΚΕΔΗΠ που αφορούν την υπαγωγή του προσωπικού του παρα¬ 
πάνω νομικού προσώπου στις διατάξεις του Α' μέρους του Ν. 1188/81. 

3. Την σύμφωνη γνωμοδότηση του Υπηρεσιακού Συμβουλίου Προ¬ 
σωπικού ΟΤΑ που διατυπώθηκε στο 2/90 πρακτικό αυτού, αποφασί¬ 
ζουμε: 

Υπάγουμε του προσωπικού του ΠΟΠΚΕΔΗΠ.στις διατάξεις του Α’ 
μέρους του Ν. 1188/81, σύμφωνα με την 65/89 απόφαση του Διοικη¬ 
τικού Συμβουλίου του ΠΟΠΚΕΔΗΠ και την επ’ αυτής 425/89 από¬ 
φαση του Δημοτικού συμβουλίου Πειραιά. 

Η παρούσα απόφαση να δημοσιευθεί στην Εφημερίδα της Κυβέρνη¬ 
σης. 

Πειραιάς, 13 Φεβρουάριου 1990 

Με εντολή Νομάρχη 
Η Διευθύντρια Εσωτερικών 
I. ΛΕΠΕΤΣΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


